କେନ୍ଦୁଝର ୨୬|୧୨ଃ କେନ୍ଦୁଝର ଜିଲ୍ଲା ମୁଖ୍ୟ ଚିକିତ୍ସାଳୟର ମ୍ୟାନେଜରକୁ ମେଡିକାଲ ପରିସରରେ ଘରୋଇ ଆମ୍ବୁଲାନ୍ସ କର୍ମଚାରୀମାନେ ଲୁହା ଛଡ଼ରେ ଆକ୍ରମଣ କରିଛନ୍ତି । ଫଳରେ ମ୍ୟାନେଜର ଗୁରୁତର ହୋଇଛନ୍ତି । ଗୁରୁତର ମ୍ୟାନେଜର ଭାରତ ଭୂଷଣ ଜିଲ୍ଲା ମୁଖ୍ୟ ଚିକିତ୍ସାଳୟରେ ଚିକିତ୍ସିତ ହେଉଛନ୍ତି।
ସୂଚନା ଅନୁସାରେ ଆଜି କେନ୍ଦୁଝର ମୁଖ୍ୟ ଡାକ୍ତରଖାନାକୁ ସ୍ବାସ୍ଥ୍ୟ ସଚିବଙ୍କ ପରିଦର୍ଶନ ଥିଲା । ତେଣୁ ମେଡିକାଲ ସଫେଇ ପାଇଁ ମେଡିକାଲ ପରିସରରେ ଥିବା ଘରୋଇ ଆମ୍ବୁଲାନ୍ସକୁ ବାହାରକୁ ଯିବା ପାଇଁ ମ୍ୟାନେଜର କହିଥିଲେ । ଫଳରେ ଆମ୍ବୁଲାନ୍ସ କର୍ମଚାରୀଙ୍କ ସହ ତାଙ୍କର ବଚସା ହୋଇଥିଲା । ଏଥିରେ ଉତକ୍ଷିପ୍ତ ହୋଇ ଆମ୍ବୁଲାନ୍ସ କର୍ମଚାରୀ ମାନେ ଲୁହ ରଡ଼ରେ ମ୍ୟାନେଜରଙ୍କୁ ଆକ୍ରମଣ କରିଥିଲେ । ଫଳରେ ଭାରତଙ୍କ ପିଠିରେ ଗୁରୁତର ଆଘାତ ଲାଗିଛି । ଏହି ଘଟଣାକୁ ଗୁରୁତର ଭାବେ ନେଇଛନ୍ତି ମେଡିକାଲ କର୍ତ୍ତୃପକ୍ଷ । ଆକ୍ରମଣ କରିଥିବା ଯୁବକଙ୍କ ବିରୋଧରେ ପୋଲିସରେ ଲିକ୍ଷିତ ଅଭିଯୋଗ ଦିଆଯିବ ବୋଲି କହିଛନ୍ତି ମେଡିକାଲ ଏଡିଏମଓ ।
